cyanic-selkie/wikianc huggingface dataset:
பம்பாய் கலகம்
இரண்டாம் உலகப் போர் முடிந்த பின்னர் சுபாஷ் சந்திர போசின் இந்திய தேசிய ராணுவத்தில் பணிபுரிந்து கைது செய்யப்பட்ட இந்திய போர்க்கைதிகள் சிலர் மீது பிரித்தானிய அரசு வழக்கு தொடுத்தது. பிரித்தானியப் பேரரசருக்கு எதிராகப் போர் புரிந்ததாக தேச துரோக மற்றும் அரச துரோகக் குற்றம் சாட்டப்பட்ட அக்கைதிகள் சார்பில் ஜவகர்லால் நேரு போன்றோர் வழங்குரைஞர்களாகச் செயல்பட்டனர். இவ்வழக்குகள் இந்தியாவெங்கும் கொந்தளிப்பை ஏற்படுத்தின. இந்திய மக்கள் அக்கைதிகளை புரட்சியாளர்களாகவும் விடுதலை வீரர்களாகவும் கருதியதால் பிரித்தானிய அரசின் மீது கடும் அதிருப்தி கொண்டனர். இந்த வெறுப்புணர்வு பிரித்தானிய இந்தியாவின் படைப்பிரிவுகளிலும் பரவியது. முன்னரே தங்களது வேலைச்சூழலில் அதிருப்தி கொண்டிருந்த இந்திய வீரர்கள் மேலும் கோபம் கொண்டனர். ஜனவரி 1946 இல் மும்பை நகரில் தானே பகுதியில் அமைந்திருந்த எச்.எம்.ஐ.எசு அக்பர் பயிற்சித் தளத்தில் வீரர்களுக்குக் கொடுக்கப்பட்டத் தரக்குறைவான உணவு மீது அவர்கள் அதிருப்தி கொண்டது, கலகத்துக்கு உடனடிக் காரணமாக அமைந்தது.
பெப்ரவரி 18ம் தேதி இந்திய மாலுமிகளின் கலகம் வெளிப்படையாக வெடித்தது. மும்பையில் நிறுத்தப்பட்டிருந்த சில கப்பல்களும் கடற்படைத் தளங்களும் கலகக்காரர்களின் கட்டுப்பாட்டில் வந்தன. கராச்சி, விசாகப்பட்டினம், கொச்சி போன்ற கடற்படைத் தளங்களுக்கும் விரைவில் கலகம் பரவியது. கலகக்காரர்கள் கலகத்தை ஒருங்கிணைக்க ஒரு நடுவண் வேலைநிறுத்தக் குழுவை அமைத்தனர். அவர்களுக்கு ஆதரவாக மும்பை நகரத்தில் ஒரு நாள் பொது வேலை நிறுத்தமும் கடைபிடிக்கப்பட்டது. பிரித்தானிய கடற்படைக் கொடி கப்பல்களிலிருந்து கடற்படைத் தளங்களிலிருந்தும் அகற்றப்பட்டு இந்திய தேசிய காங்கிரசு, அகில இந்திய முசுலிம் லீக், இந்தியப் பொதுவுடமைக் கட்சியின் செங்கொடி, ஆகிய மூன்று கொடிகளையும் ஒற்றுமைக்குச் சின்னமாக ஏற்றிவிட்டனர். . பிரித்தானிய அதிகாரிகள் பல இடங்களில் தாக்கப்பட்டனர்.
பம்பாய் கலகம் தோல்வியில் முடிவடைந்தாலும் காலனிய அரசுக்கு பெரும் அதிர்ச்சியை ஏற்படுத்தியது. 1942ம் ஆண்டு நடைபெற்ற வெள்ளையனே வெளியேறு கிளர்ச்சியை இந்தியப் படைகளின் துணை கொண்டே பிரித்தானிய அரசு அடக்கியிருந்தது. இந்தியப் படைகளிடையே விடுதலை இயக்கத்துக்கு ஆதரவு பெருகி விட்டதால், இனியொரு முறை பெரும் கிளர்ச்சி ஏற்பட்டால் முன்போல செயல்படுவார்கள் என நம்ப முடியாது என்று பிரித்தானிய ஆட்சியாளர்கள் உணர்ந்தனர். இவ்வாறு இந்தியர்களுக்கு தன்னாட்சி வழங்க இக்கலகம் ஒரு தூண்டுகோலாக அமைந்தது.
மேற்கோள்கள்
பகுப்பு:இந்திய விடுதலைப் போராட்டம்
ஸ்பைடர் வுமன் (பக்கவழி நெறிப்படுத்துதல்)
ஸ்பைடர் வுமன் என்ற தலைப்பில் உள்ள கட்டுரைகள்:
---
பொய்சி
பொய்சி அமெரிக்காவின் ஐடஹோ மாநிலத்தின் தலைநகரம் ஆகும். இங்கு 2006 ஆம் ஆண்டிற்கான மதிப்பீட்டின் படி, 211,473 மக்கள் வாழ்கிறார்கள்.
பகுப்பு:ஐக்கிய அமெரிக்க மாநிலத் தலைநகரங்கள் பகுப்பு:ஐடஹோ
அனேரி ஊராட்சி
அனேரி ஊராட்சி (Aneri Gram Panchayat), தமிழ்நாட்டின் திருப்பத்தூர் மாவட்டத்தில் உள்ள திருப்பத்தூர் வட்டாரத்தில் அமைந்துள்ளது. இந்த ஊராட்சி, திருப்பத்தூர் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1541 ஆகும். இவர்களில் பெண்கள் 747 பேரும் ஆண்கள் 794 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:திருப்பத்தூர் மாவட்ட ஊராட்சிகள்
பகுப்பு:த. இ. க. ஊராட்சித் திட்டம்
குசராத்து சட்டமன்றத் தேர்தல், 2022
பின்னணி
குசராத்தின் 14வது சட்டப் பேரவையின் பதவிக்காலம் 18 பிப்ரவரி 2023 முடிவடைகிறது. இதற்கு முன் 2017 திசம்பரில் சட்டசபைத் தேர்தல் நடந்தது. தேர்தலுக்குப் பிறகு, பாரதிய ஜனதா கட்சி மாநில அரசாங்கத்தை அமைத்தது. விஜய் ரூபானி முதல்வராகப் பதவியேற்றார்.
விஜய் ரூபானி 11 செப்டம்பர் 2021 அன்று முதல்வர் பதவியிலிருந்து விலகினார். இவருக்குப் பிறகு பூபேந்திர படேல் புதிய முதலமைச்சராகப் பதவியேற்றார்.
கடந்த சட்டமன்றத் தேர்தலுக்குப் பிறகு, பல இடைத்தேர்தல்கள் நடத்தப்பட்டன. இவற்றில் பெரும்பாலான தொகுதிகளில் பாஜக வென்றது. இவர்களின் பலம் 99-லிருந்து 112 இடங்களாக உயர்ந்தது.
உள்ளாட்சி தேர்தல்
2021 குஜராத் உள்ளாட்சித் தேர்தலில் அனைத்து மாநகராட்சி மற்றும் மாவட்ட பஞ்சாயத்துகளையும் பாஜக வென்றது. இந்தியத் தேசிய காங்கிரசு ஒரு நகராட்சி மற்றும் 18 வட்ட பஞ்சாயத்துகளில் பெரும்பான்மை பெற்றது. பாஜகவின் பலம் இத்தேர்தல்கள் மூலம் அதிகரித்தது. ஆனால் மறுபுறம் ஆம் ஆத்மி கட்சி மாநிலத்தில் போட்டியாளராகக் கருதப்படுவதற்கு வகையில் குறிப்பிடத்தக்க வகையில் முன்னேறியது.
2017 குஜராத் சட்டப் பேரவைத் தேர்தலில் விவசாயிகள் மற்றும் படிதார் போராட்டத்தால் சௌராட்டிராவின் சில மாவட்டங்களில் பாஜக தோல்வியடைந்தது. குறிப்பாக அம்ரேலி மற்றும் கிர் சோம்நாத் ஆகிய இடங்களில் காங்கிரசிடம் அனைத்து இடங்களையும் இழந்தது. இருப்பினும், மற்ற மாவட்டங்களுடன் அம்ரேலியில் பஞ்சாயத்துத் தேர்தல்கள் நடைபெற்றபோது, பாஜக மூன்றில் இரண்டு பங்கு எனப் பெரும்பான்மையைப் பெற்றது. இது அம்ரேலியின் ஐந்து சட்டமன்றப் பகுதிகளிலும் முன்னிலை பெற்றது. ஆனால் குஜராத் கிராமப்புறங்களில் ஆம் ஆத்மி கட்சி வெற்றி பெற்றது. இது குஜராத் மும்முனைப் போட்டியை நோக்கிச் செல்கிறது என்பதைக் குறிக்கிறது.
காந்திநகர் மாநகராட்சித் தேர்தலில் மொத்தமுள்ள 44 வார்டுகளில் பாஜக 41 வார்டுகளிலும், காங்கிரசு 2 இடங்களிலும் வெற்றி பெற்றன. ஆம் ஆத்மி கட்சி ஒரு இடத்தை வென்றது. ஆனால் வாக்குப் பங்கின் அடிப்படையில் மூன்றாவது பெரிய கட்சியாக ஆம் ஆத்மி கட்சி இருந்தது. இது மூன்றாவது மாற்றாக ஆம் ஆத்மியை ஏற்றுக்கொள்வதைக் குறிக்கிறது. பாஜகவுக்குச் சாதகமாக இருந்த பாஜக எதிர்ப்பு வாக்குகளைப் பிரிப்பதன் மூலம் ஆம் ஆத்மியை பாஜகவின் 'பி அணி' என்று காங்கிரசு அழைத்தது.
தேர்தல் ஆணைய முகாம்
இந்தியத் தேர்தல் ஆணையத்தின் அதிகாரிகள் குழு தேர்தலுக்கு முன்னதாக தேர்தல் தயார்நிலையை மதிப்பிடுவதற்காக 16 முதல் 18 செப்டம்பர் 2022 வரை அகமதாபாத்திற்குச் சென்றது. குசராத்து தலைமைத் தேர்தல் அதிகாரி பி. பாரதியுடன் குழு, மாவட்ட தேர்தல் அதிகாரிகள், காவல் கண்காணிப்பாளர்கள், துணை கண்காணிப்பாளர்கள், காவல் துறை ஆணையர்களுடன் தேர்தல் தயார்நிலை குறித்து ஆய்வுக் கூட்டம் நடத்தியது.
தலைமைத் தேர்தல் ஆணையர் இராஜீவ் குமார், தேர்தல் ஆணையத்தின் மூத்த அதிகாரிகளுடன் 2022 செப்டம்பர் 26 மற்றும் 27 ஆகிய தேதிகளில் குசராத்தில் தேர்தல் முன்னேற்பாடுகளைப் பற்றி ஆய்வு செய்ய குசராத்திற்கு வருகை புரிந்தார். ஆணையம் அனைத்து மாவட்ட தேர்தல் அதிகாரிகள் மற்றும் சட்ட அமலாக்க அதிகாரிகளுடன் கூட்டத்தை நடத்தியது. தேர்தல் நடத்துவது தொடர்பாகக் காங்கிரசு மற்றும் பாஜக பிரதிநிதிகளிடமிருந்தும் ஆணையம் ஆலோசனைகளைப் பெற்றது.
வாக்காளர் புள்ளிவிவரங்கள்
ஆதாரம்:
11 நவம்பர் 2022 அன்று காங்கிரசு மற்றும் தேசியவாத காங்கிரசு இணைந்து தேர்தலில் போட்டியிட கூட்டணியை அறிவித்தன.
மே 2022-ல், ஆம் ஆத்மி கட்சி, பாரதிய பழங்குடியினர் கட்சி உடன் தேர்தலுக்கு கூட்டணியை அறிவித்தது. இருப்பினும், செப்டம்பர் 2022-ல் அந்தக் கூட்டணி கைவிடப்பட்டது.
மது
2022-ல் குஜராத்தில் 50 பேர் இறந்ததைத் தொடர்ந்து, குஜராத்தில் விச சாராய மரணங்கள், மது மற்றும் போதைப்பொருள் பாவனை தேர்தலில் ஒரு பிரச்சினையாக மாறியது. குசராத்தில் நடந்த சட்டவிரோத மதுபான வியாபாரம் தொடர்பாக உயர்நீதிமன்ற நீதிபதி மூலம் விசாரணை நடத்தப்பட வேண்டும் என்று இந்தியத் தேசிய காங்கிரசு கோரியது. இந்த மாஃபியாக்களுக்கு எந்த "ஆளும் சக்திகள்" பாதுகாப்பு அளிக்கின்றன என்று காங்கிரசு முன்னாள் தலைவர் இராகுல் காந்தி பகிரங்கமாகக் குற்றம் சாட்டினார். ஆம் ஆத்மி கட்சியின் மாநிலத் தலைவர் கோபால் இத்தாலியா, இந்தச் சம்பவம் தொடர்பாக மத்திய புலனாய்வுப் பிரிவு விசாரணை நடத்த வேண்டும் என்று கோரினார்.
போதை மருந்துகள்
செப்டம்பர் 2021-ல், 2,988.22 கிலோகிராம் (6,587.9 lb) போதை மருந்து, ஹெராயின் ஈரானின் பந்தர் அப்பாசிலிருந்து முந்திரா துறைமுகத்திற்கு வந்த இரண்டு கொள்கலன்களிலிருந்து கைப்பற்றப்பட்டது. ஆப்கானித்தானிலிருந்து வந்த அரை-பதப்படுத்தப்பட்ட சோப்புக்கல் தொகுப்பு என பொதியிடப்பட்டு இருந்தது. இந்த சம்பவம் மீண்டும் மே மற்றும் சூலை 2022-ல் நிகழ்ந்தது. இச்சூழலில் 52 கிலோ மற்றும் 75 கிலோ போதைப்பொருள் கைப்பற்றப்பட்டது. இந்த முந்திரா துறைமுகம் நரேந்திர மோதியின் கூட்டாளியான அதானி குழுமத்தின் நிறுவனர் கௌதம் அதானிக்கு சொந்தமானது.
செப்டம்பர் 2021 போதைப்பொருள் கைப்பற்றிய பிறகு பாஜக தலைமையிலான அரசாங்கத்தின் மௌனம் குறித்து காங்கிரசு விமர்சித்தது. இந்த போதைப்பொருட்கள் ஆப்கானித்தானிலிருந்து பெறப்பட்டவை என்றும், இந்த போதைப்பொருள்களின் சட்டவிரோத விற்பனையானது பயங்கரவாதிகளால் இந்தியாவுக்கு எதிராகப் பயன்படுத்தப்படலாம் என்றும் கவலை தெரிவிக்கப்பட்டது. மே மாதம், முந்திரா துறைமுகத்தில் மீண்டும் போதைப்பொருள் கைப்பற்றப்பட்டபோது, குசராத்தின் கடற்கரையோரத்தில் ஏன் மீண்டும் மீண்டும் போதைப்பொருட்கள் கண்டுபிடிக்கப்பட்டன என்று காங்கிரசு மீண்டும் அரசாங்கத்தை விமர்சித்தது.
போதைப்பொருள் கைப்பற்றப்பட்ட விவகாரத்தில் ஆம் ஆத்மியும் தங்கள் எதிர்ப்பை பதிவு செய்தது.
ஊழல்
தலைமை எழுத்தர் பணிக்கான எழுத்துத் தேர்வு திசம்பர் 12, 2021 அன்று நடைபெற்றது. இதில் 186 காலியிடங்களுக்கு 88,000 விண்ணப்பதாரர்கள் விண்ணப்பம் செய்து இருந்தனர். இந்தத் தேர்வை குசராத்து துணைபணியிட தேர்வு வாரியம் நடத்தியது. ஜிஎஸ்எஸ்எஸ்பி தலைவராக பணியாற்றிய பாஜக தலைவர் அசித் வோரா இதற்கு மூளையாகச் செயல்பட்டதாக ஐஎன்சி குற்றம் சாட்டியது. இந்த வழக்கில் மூளையாகச் செயல்பட்டதாகக் கூறப்படும் துஷார் மெர் உட்பட காந்திநகர், அகமதாபாத், சபர்கந்தாவைச் சேர்ந்த 36 பேர் கைது செய்யப்பட்டனர்.
தேர்வுக்கு முன், வினாத்தாள் கசிந்து, 8 முதல் 12 லட்சம் ரூபாய்க்கு விற்கப்பட்டதாக ஆம் ஆத்மி குற்றம் சாட்டியது. பின்னர் குஜராத் அரசு தேர்வை ரத்து செய்து, மார்ச் 2022-ல் மறுதேர்வு நடத்தப்படும் என அறிவித்தது. ஆம் ஆத்மி கட்சியின் 500 ஆதரவாளர்கள் பாஜக தலைவர் அசித் வோராவை தேர்வாணைய தலைவர் பதவியில் இருந்து நீக்கக் கோரி பாஜக, காந்திநகர் அலுவலகத்திற்கு வெளியே போராட்டம் நடத்தினர். பாஜக தொண்டர்கள் ஆம் ஆத்மி போராட்டக்காரர்களுடன் மோதலில் ஈடுபட்டதால், காவல்துறையினர் தடியடி நடத்தினர். ஆம் ஆத்மிக்கு எதிராக காவல்துறை வழக்குப் பதிவு செய்தார். 28 பெண்கள் உட்பட தொண்ணூற்று மூன்று ஆம் ஆத்மி உறுப்பினர்கள் கைது செய்யப்பட்டனர். கைது செய்யப்பட்டவர்களில் ஆம் ஆத்மி தலைவர் இத்தாலியா, ஆம் ஆத்மி பெண்கள் பிரிவு மற்றும் இளைஞர் பிரிவு தலைவர்கள் அடங்குவர். பிணை பெறுவதற்கு முன்பு இத்தாலியா மற்றும் பிற ஆம் ஆத்மி தலைவர்கள் 10 நாட்கள் சிறையிலிருந்தனர்.
ஆட்சேர்ப்பு தேர்வுகளுக்கான வினாத்தாள் கசிவு குறித்து காங்கிரசு அரசாங்கத்தைக் குற்றம் சாட்டியது. தற்போது ரத்து செய்யப்பட்டுள்ள தலைமை எழுத்தர் ஆட்சேர்ப்பு தேர்வில் பங்கேற்ற ஆயிரக்கணக்கான வேலை தேடுபவர்களின் அவல நிலையை எடுத்துரைத்து, காந்திநகரில் ஒரு போலி சட்டசபையையும் அவர்கள் நடத்தினர். அனைத்து காங்கிரசு சட்டமன்ற உறுப்பினர்கள் மற்றும் கட்சி தலைவர்கள் போலி சட்டசபையில் பங்கேற்றனர். எதிர்க்கட்சித் தலைவரும், மூத்த காங்கிரசு தலைவருமான சுக்ராம் ரத்வா, குசராத் மாநில இளைஞர்களை ஏமாற்றும் வகையில், தேர்வுத் தாள் கசிவு தொடர்பாக, உயர்நீதிமன்ற நீதிபதி மூலம் நீதி விசாரணை நடத்த வேண்டும் என்று குசராத்து அரசை வலியுறுத்தியுள்ளார். வினாத்தாள் கசிவுக்குப் பின்னால் ஆர்எஸ்எஸ் மற்றும் பாஜக இருப்பதாகவும் குற்றம் சாட்டினர். காங்கிரசு சட்டமன்ற உறுப்பினர்கள் சட்டசபையில் வினாத்தாள் கசிந்ததற்கு எதிர்ப்பு தெரிவித்து, தங்கள் இருக்கைகளிலிருந்து நின்று, கசிவு தொடர்பாகச் சுவரொட்டிகளைக் காட்டினர். பேரவை 15 நிமிடங்களுக்கு ஒத்திவைக்கப்பட்டது. அசித் வோராவை பதவி விலகக் கோரி காந்திநகரில் உள்ள கோபாவிலும் காங்கிரசு போராட்டம் நடத்தியது.
வேளாண்மை
மார்ச் மாதத்தில், குசராத் முழுவதும் ஆயிரக்கணக்கான விவசாயிகள் தங்கள் வட்டம் மற்றும் மாவட்டத் தலைமையகங்களில் விளைந்த பயிர்களைக் காப்பாற்ற போதுமான மின்சாரம் வழங்கக் கோரி ஆர்ப்பாட்டத்தில் ஈடுபட்டுள்ளனர்.
வேலையின்மை
காலமுறை தொழிலாளர் படை கணக்கெடுப்பு கணக்கெடுப்பின்படி - ஏப்ரல்-சூன் 2022 அறிக்கையின்படி, குசராத்தின் வேலையின்மை விகிதம் தேசிய சராசரியை விடக் குறைவாக இருந்தது. ஏபிபி நியூஸ் நடத்திய ஆய்வின்படி, குசராத்தில் வேலையில்லாத் திண்டாட்டம்தான் மக்களுக்குப் பெரும் பிரச்சினையாக இருக்கிறது. மாநிலத்தில் வேலையில்லா திண்டாட்டம் படிப்படியாக அதிகரித்து வருகிறது.
மார்ச் 2021-ல் மாநில வேலைவாய்ப்பு அலுவலகத்தில் நான்கு லட்சம் பேர் வேலை வாய்ப்பிற்காகப் பதிவு செய்துள்ளனர். இவர்களில் 3,85,506 பேர் கல்வியறிவு பெற்றவர்கள் மற்றும் ஐந்து சதவீதம் பேர் மட்டுமே பகுதி திறன் பெற்றவர்கள். மார்ச் 2022-ல் வெளியிடப்பட்ட மாநில நிதிநிலை அறிக்கையின் புள்ளிவிவரங்களின்படி, குசராத்தில் 3,46,436 படித்த மற்றும் 17,816 பகுதி எழுத்தறிவு பெற்ற வேலையற்ற இளைஞர்கள் பல்வேறு வேலைவாய்ப்பு பரிமாற்றங்களில் பதிவு செய்துள்ளனர். கடந்த 2 ஆண்டுகளாகக் குஜராத் பாஜக அரசாங்கத்தால் 0.35% வேலையில்லாத இளைஞர்களுக்கு மட்டுமே வேலை கொடுக்க முடிந்தது.
கல்வி
குசராத்தில் உள்ள 700 அரசுப் பள்ளிகள் தலா ஒரு ஆசிரியரைக் கொண்டு இயங்கினாலும், சமீப ஆண்டுகளில் குசராத்தில் கல்வி மேம்பட்டு வருகிறது. 8,500 தொடக்கப் பள்ளிகளில் தலா இரண்டு ஆசிரியர்கள் மட்டுமே உள்ளனர்.
ஆம் ஆத்மி கட்சி
ஆம் ஆத்மி கட்சி, குசராத்தில் தனது தேர்தல் பிரச்சாரத்தை ஏப்ரல் 2 ஆம் தேதியன்று பாதயாத்திரையுடன் தொடங்கியது. 2022ஆம் ஆண்டு மே மாதம், ஆம் ஆத்மி கட்சி பாரதிய பழங்குடியினருடன் தனது கூட்டணியைச் சட்டமன்றத் தேர்தலுக்கு அறிவித்தது. இருப்பினும், செப்டம்பர் 2022-ல் கூட்டணி கைவிடப்பட்டது.
2 ஆகத்து 2022 அன்று, கெஜ்ரிவால் சௌராட்டிராவின் வெராவல் என்ற இடத்தில் ஒரு பொது பேரணியில் உரையாற்றி "உத்தரவாதங்களை" அறிவித்தார். வடக்கு குசராத்தின் மூன்று மாவட்டங்களான படன், சபர்கந்தா மற்றும் பனஸ்கந்தா ஆகிய பகுதிகளில் வேலைவாய்ப்பு உத்தரவாத பயணத்தினை ஆம் ஆத்மி அறிவித்துள்ளது. இந்த பிரச்சாரம் வேலையற்ற இளைஞர்களை ஈர்த்தது. செப்டம்பர் 2 அன்று தேவபூமி துவாரகா மாவட்டத்தில் விவசாயிகளுக்கு ஐந்து உத்தரவாதங்களை கெஜ்ரிவால் அறிவித்தார்.
தேர்தலுக்கு முந்தைய மாதங்களில், எதிர்ப்பாளர்களுக்கு ஆம் ஆத்மி ஆதரவு அளித்த மாநிலத்தில் பல போராட்டங்கள் நடத்தப்பட்டன.
பாரதிய ஜனதா கட்சி
செப்டம்பர் 20 அன்று, குஜராத்தில் நமோ கிசான் பஞ்சாயத்துத் திட்டத்திற்கான இ-இருசக்கர வாகனங்களைக் கொடியசைத்துத் துவக்கிவைத்து, பாஜக தேசியத் தலைவர் ஜே.பி.நட்டா, மத்திய அரசின் திட்டங்களால் விவசாயிகளுக்கான நலத்திட்டங்களைப் பட்டியலிட்டார்.
சுமிருதி இரானி, கிரண் ரிஜிஜு, கிரிராஜ் சிங் உள்ளிட்ட 12 மத்திய அமைச்சர்கள் குசராத்தில் தேர்தல் பிரச்சாரத்தைத் தொடங்க உள்ளனர்.
குசராத்து முதல்வர் பூபேந்திர படேல் மோடியுடன் இணைந்து 19 அக்டோபர் 2022 ராஜ்கோட்டில் பேரணியை நடத்தினார்.
இந்திய தேசிய காங்கிரசு
காங்கிரசு கட்சியின் முன்னாள் தலைவர் இராகுல் காந்தி 5 செப்டம்பர் 2022 குசராத்தில் கட்சியின் பிரச்சாரத்தைத் தொடங்கினார். அதே நாளில், இவர் அகமதாபாத்திற்குச் சென்று "பரிவர்தன் சங்கல்ப் சம்மேளனத்தில்" கலந்து கொண்டார். அங்கு இவர் பாஜக அரசாங்கத்தை விமர்சித்தார். இலவச மின்சாரம், ₹3 லட்சம் வரை விவசாயக் கடன் தள்ளுபடி, 10 லட்சம் வேலைகள், கோவிட் நோயால் பாதிக்கப்பட்ட குடும்பங்களுக்கு இழப்பீடு ஆகியவற்றைச் செயல்படுத்த உறுதியளித்தார். 19 தொற்றுநோய், ₹500க்கு எல்பிஜி உருளை, பெண்களுக்கு இலவசக் கல்வி, 3,000 புதிய ஆங்கில வழிப் பள்ளிகள் மற்றும் பால் பண்ணையாளர்களுக்கு மானியம் அளிப்பதாகவும் தெரிவித்தார்.
விலைவாசி உயர்வு மற்றும் வேலையில்லாத் திண்டாட்டத்திற்கு எதிராக குசராத்தில் செப்டம்பர் 10ஆம் தேதி மாநிலம் தழுவிய "முழு அடைப்பிற்கு"க்கு காங்கிரசு தலைமை தாங்கியது. இவர்கள் பருச் மற்றும் குசராத்தின் பிற பகுதிகளிலும் விலைவாசி உயர்வு மற்றும் வேலையில்லா திண்டாட்டம் தொடர்பாக ஆர்ப்பாட்டங்களை நடத்தினர்.
செப்டம்பர் 22 அன்று, காங்கிரஸ் அம்பாஜியிலிருந்து குசராத்தில் மாற்றத்திற்கான இளைஞர் அணிவகுப்பு எனும் "யுவ பரிவர்தன் யாத்ராவினை"  தொடங்கியது. இது மாநிலத்தின் 27 மாவட்டங்களில் உள்ள பல நகரங்கள் மற்றும் நகரங்கள் வழியாக சென்றது. இது அம்பாஜி முதல் உமர்கம் வரையிலும், சோமந்த் முதல் சுகம் வரையிலும் இரண்டு கட்டங்களாக நடைபெற்றது. இந்த யாத்திரை மாநிலம் முழுவதும் 2100 கிலோமீட்டர்களுக்கு மேல் பயணித்தது. காங்கிரசின் 8 வாக்குறுதிகள் மற்றும் பிஜேபி அரசாங்கத்தின் 4 அம்ச தோல்விகள் அடங்கிய "வச்சன் பத்திரங்கள்" அல்லது வாக்குறுதி கடிதங்களைக் காங்கிரசு வீடு வீடாக விநியோகித்தது. தேர்தலுக்கு முன் சுமார் 1.55 கோடி (15.5 மில்லியன்) வாக்குறுதி கடிதங்களை வழங்குவதை இலக்காகக் கொண்டுள்ளது. யாத்திரையின் முதல் கட்டம் பழங்குடியினர் பகுதி வழியாக நகர்ந்தது. இங்கு இது குறிப்பாகப் பழங்குடி இளைஞர்களை மையமாகக் கொண்டது. இரண்டாம் கட்ட யாத்திரை சௌராஷ்டிரா - கட்ச் பகுதி வழியாகச் சென்றது.
செப்டம்பர் 28 அன்று, காங்கிரஸ் சௌராட்டிராவில் ஒரு நாள் நீண்ட யாத்திரையை நடத்தியது. ராஜ்கோட்டில் தொடங்கி சித்சார், ஜூனாகத்தில் முடிவடைந்தது. ராஜ்கோட்டில் உள்ள கோவிலில் 500 வாகனங்களுடன் பேரணியை வரவேற்ற படிதார் தலைவர் நரேஷ் படேல் மா கோடியார் கோயிலில் யாத்திரையை வரவேற்றார்.
சமீபத்திய மாதங்களில், குசராத்தில் பல போராட்டங்கள் நடத்தப்பட்டன. இதில் போராட்டக்காரர்களுக்கு காங்கிரசு ஆதரவு அளித்தது.
தேர்தலுக்குப் பிந்தைய கருத்துக் கணிப்புகள்
பாரதிய ஜனதா கட்சி பெரும்பான்மையான தொகுதிகளில் வெற்றி பெற்று முதலிடத்திலும், இரண்டாம் இடத்தில் இந்திய தேசிய காங்கிரசும், மூன்றாம் இடத்தில் ஆம் ஆத்மி கட்சியும் வாகை சூடும் என தேர்தலுக்குப் பிந்தைய கருத்துக் கணிப்பில் கூறப்பட்டுள்ளது.
தேர்தல் முடிவுகள்
வாக்கு எண்ணிக்கை முடிவில், மொத்த முள்ள 182 தொகுதிகளில் பாரதிய ஜனதா கட்சி 156 தொகுதிகளையும், காங்கிரஸ் 17 மற்றும் ஆம் ஆத்மி கட்சி 5 தொகுதிகளை கைப்பற்றியது.
மேற்கோள்கள்
பகுப்பு:2022 இந்திய மாநிலங்களின் சட்டமன்றத் தேர்தல்கள் பகுப்பு:குஜராத் சட்டமன்றத் தேர்தல்கள்
தேச்யதோடி
தேச்யதோடி இராகம் கருநாடக இசையில் பயன்படும் இராகங்களில் ஒன்றாகும். இது எட்டாவது மேளகர்த்தா இராகமும், "நேத்ர" என்று அழைக்கப்படும் இரண்டாவது சக்கரத்தின் இரண்டாவது இராகமுமாகிய தோடியின் ஜன்னிய இராகம் ஆகும்.
இலக்கணம்
thumb|right|300px|தேச்யதோடி ஆரோகணச் சுரங்கள் C யிலிருந்து தொடக்கம் thumb|right|300px|தேச்யதோடி அவரோகணச் சுரங்கள் C யிலிருந்து தொடக்கம்
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 5 சுரங்களும் அவரோகணத்தில் 7 சுரங்களும் உள்ளன. இதனால் இது "ஔடவ சம்பூரண" இராகம் எனப்படுகின்றது.
மேல்முடியனூர் ஊராட்சி
மேல்முடியனூர் ஊராட்சி (Melmudiyanur Gram Panchayat), தமிழ்நாட்டின் திருவண்ணாமலை மாவட்டத்தில் உள்ள புதுப்பாளையம் வட்டாரத்தில் அமைந்துள்ளது. இந்த ஊராட்சி, கலசபாக்கம் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2814 ஆகும். இவர்களில் பெண்கள் 1367 பேரும் ஆண்கள் 1447 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மூலக்கூறு காலங்காட்டி
மூலக்கூறுக் கடிகாரம் அல்லது மூலக்கூறுக் காலங்காட்டி (molecular clock ) என்பது இரண்டு அல்லது அதற்கு மேற்பட்ட வாழ்க்கை வடிவங்கள் பிரிந்த வரலாற்றுக்கு முந்தைய நேரத்தைக் கண்டறிய உயிரிமூலக்கூறுகளின் பிறழ்வு விகிதத்தைப் பயன்படுத்தும் ஒரு நுட்பத்திற்கான அடையாளச் சொல்லாகும். இத்தகைய கணக்கீடுகளுக்குப் பயன்படுத்தப்படும் உயிர் மூலக்கூறுத் தரவுகள் பொதுவாக டிஎன்ஏ, ஆர்என்ஏ ஆகியவற்றிற்கான கருக்காடிக்கூறுத் தொடர்ச்சிகள் அல்லது புரதங்களுக்கான அமினோ அமிலத் தொடர்ச்சிகள் ஆகும். பிறழ்வு விகிதத்தை நிர்ணயிப்பதற்கான அளவுகோல்கள் பெரும்பாலும் புதைபடிவ அல்லது தொல்பொருள் தேதிகளாகும். மூலக்கூறுக் கடிகாரம் முதன்முதலில் 1962 இல் பல்வேறு விலங்குகளின் குருதிவளிக்காவிப் புரத மாறுபாடுகளில் சோதிக்கப்பட்டது. இது பொதுவாக மூலக்கூறுப் படிவளர்ச்சியில் சிற்றினத்தோற்றம் அல்லது கதிர்வீச்சின் நேரத்தை மதிப்பிடுவதற்குப் பயன்படுத்தப்படுகிறது. இது சில நேரங்களில் மரபணுக் கடிகாரம் அல்லது பரிணாமக் கடிகாரம் என்றும் அழைக்கப்படுகிறது.
ஆரம்ப கண்டுபிடிப்பு மற்றும் மரபணு சமிக்ஞை
"மூலக்கூறு கடிகாரம்" என்று அழைக்கப்படும் கருத்து முதன்முதலில் எமில் சூக்கர்கண்டல், லைனசு பாலிங் ஆகியோரால் கூறப்பட்டது. 1962 ஆம் ஆண்டில், வெவ்வேறு பரம்பரைகளுக்கு இடையே குருதிவளிக்காவியில் உள்ள அமினோ அமில வேறுபாடுகளின் எண்ணிக்கை காலப்போக்கில் தோராயமாக நேரியல் ரீதியாக மாறுவதை புதைபடிவ மூலங்களைக் கொண்டு கண்டறிந்தனர். எந்தவொரு குறிப்பிட்ட புரதத்தின் பரிணாம மாற்றத்தின் வீதமும் காலப்போக்கில் மற்றும் வெவ்வேறு பரம்பரைகளில் (மூலக்கூறு கடிகார கருதுகோள் என அறியப்படுகிறது) தோராயமாக நிலையானது என்பதை உறுதிப்படுத்த இந்த அவதானிப்பை அவர்கள் பொதுமைப்படுத்தினர்.
"இரண்டு உயிரினங்களின் சைட்டோக்ரோம் சி இடையே இடையுடைமை வேறுபாடுகள் பெரும்பாலும் அந்த இனங்களுக்கு உட்பட்டது என இருந்தாலும், அனைத்து பாலூட்டிகளின் சைட்டோக்ரோம் c அனைத்து பறவையின் சைட்டோக்ரோம் c யிலிருந்து சமமாக வேறுபட்டிருக்க வேண்டும்.
இது மீன் அல்லது பாலூட்டிகளைக் காட்டிலும் முந்தைய முதுகெலும்பு பரிணாமத்தின் பிரதான தண்டுகளிலிருந்து மீன் பிடிக்கப்பட்டதால், பாலூட்டிகள் மற்றும் பறவைகள் சைட்டோக்ரோம் சி மீனில் இருந்து சமமாக வேறுபட்டதாக இருக்க வேண்டும். இதேபோல், அனைத்து முதுகெலும்பு சைட்டோக்ரோம் C யும் ஈஸ்ட் புரோட்டினில்  இருந்து வேறுபட்டதாக இருக்க வேண்டும். சைட்டோகிராம் கே மற்றும் ஒரு தவளை, ஆமை, கோழி, முயல் மற்றும் குதிரை ஆகியவற்றிற்கு இடையிலான வித்தியாசம் மிகவும் மாறான 13% முதல் 14% ஆகும். இதேபோல், ஒரு பாக்டீரியா மற்றும் ஈஸ்ட், கோதுமை, அந்துப்பூச்சி, சூரை, புறா மற்றும் குதிரை சைட்டோக்ரோம் இடையே வேறுபாடு 64% முதல் 69% வரை இருக்கும். எமிலி ஸுகர்கான்ட் மற்றும் லினுஸ் பவுலிங் ஆகியோர் 1960ல் இந்தக் கருதுகோளை முனவைத்தனர்.
வெளி இணைப்புகள்
பகுப்பு:பரிணாம உயிரியல் பகுப்பு:தொகுதிமரபியல்
என் பெயர் ஆனந்தன்
என் பெயர் ஆனந்தன் (Yen Peyar Anandhan) என்பது 2020 ஆம் ஆண்டில் வெளியான தமிழ் திரைப்படமாகும். இப்படமானது ஸ்ரீதர் வெங்கடேசன் என்பவரின் முதல் இயக்கத்தில் இயக்கப்பட்டது.
இசை
இப்படத்திற்கு ஜோஸ் பிராங்க்ளின் இசையமைத்துள்ளார்.
மேற்கோள்கள்
YenPeyarAnandhan On IMDP
பகுப்பு:அறிமுக இயக்குநர் திரைப்படங்கள் பகுப்பு:2020 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
விஸ்வநாத் (1996 திரைப்படம்)
விஸ்வநாத் 1996 ஆம் ஆண்டு சரவணன் மற்றும் சுவாதி நடிப்பில், தேவா இசையில், கே. கௌதம் இயக்கத்தில், பி. வீரமுத்து தயாரிப்பில் வெளியான தமிழ் திரைப்படம்.
கதைச்சுருக்கம்
விஸ்வநாத் (சரவணன்) சிறையிலிருந்து தப்பிக்கிறான். அவன் புகைப்படத்தை செய்தித்தாள்களில் வெளியிட்டு மாநிலம் முழுவதும் காவல்துறை தேடுகிறது. ஒரு நாள் தன் வீட்டருகே விஸ்வநாத்தை பார்க்கும் சுவாதி (சுவாதி) அவனைக் கண்டு அஞ்சி ஓடுகிறாள். சுவாதி தன் சகோதரி சிந்துவுடன் (சிந்து) தங்கியிருக்கிறாள். சிந்து ஒரு நாள் மயக்கமடைந்து விழ, அவளுக்கு விஸ்வநாத் சிகிச்சையளிக்கிறான். அவன் ஒரு மருத்துவர் என்று அறிந்துகொள்ளும் சுவாதி அவன் சிறைக்கைதியான காரணத்தைக் கேட்க விஸ்வநாத் அவன் சோகக்கதையைக் கூறுகிறான்.
மைக்கேலுக்குச் (பிரகாஷ் ராஜ்) சொந்தமான மருத்துவமனையில் பணிபுரியும் மருத்துவர் விஸ்வநாத். பணம் மட்டுமே மைக்கேலின் குறிக்கோள். விஸ்வநாத் நோயாளிகளின் நலனில் அக்கறை செலுத்துபவன். இவர்களுக்கிடையே அடிக்கடி வாக்குவாதங்கள் நிகழ்கிறது. எனவே அந்த மருத்துவமனையை விட்டு வெளியேறி வேறொரு மருத்துவமனையில் பணிபுரிகிறான். விஸ்வநாத் விலகியதால் நோயாளிகள் வருவது குறைந்து மைக்கேல் நட்டமடைகிறான். விஸ்வநாத் பணிபுரியும் மருத்துவமனை லாபகரமாக இயங்குகிறது. பணத்திற்கு ஆசைப்பட்டு சட்டவிரோதமாக தீவிரவாதிகளுக்கு சிகிச்சையளிக்கிறான் மைக்கேல். அவர்களிடம் உள்ள ஆயுதங்களை விஸ்வநாத்தின் மருத்துவமனையில் பதுக்கிவைத்து காவல்துறைக்கு தகவல் தெரிவிக்கின்றனர். மருத்துவமனையை சோதனையிடும் காவல்துறை விஸ்வநாத்தை கைது செய்கிறது. தன் சட்டவிரோத நடவடிக்கைகள் பற்றி அறிந்த அவன் மருத்துவமனையில் பணிபுரியும் மருத்துவர் ஜெனிபரை (மோகினி) கொன்றுவிடுகிறான் மைக்கேல்.
தப்பியோடிய விஸ்வநாத்தைக் கைது செய்யும் பொறுப்பு காவல் அதிகாரி ராஜ்குமாரிடம் (ராதாரவி) ஒப்படைக்கப்படுகிறது. சுவாதி விஸ்வநாத்தை காதலிக்கிறாள். விஸ்வநாத் தான் நிரபராதி என்று நிரூபித்து தண்டனையிலிருந்து தப்பினானா? என்பது மீதிக்கதை.
இசை
படத்தின் இசையமைப்பாளர் தேவா. பாடலாசிரியர் வாலி.
மேற்கோள்கள்
பகுப்பு:தேவா இசையமைத்த திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:1996 தமிழ்த் திரைப்படங்கள் பகுப்பு:செந்தில் நடித்த திரைப்படங்கள் பகுப்பு:பிரகாஷ் ராஜ் நடித்த திரைப்படங்கள் பகுப்பு:ராதாரவி நடித்த திரைப்படங்கள் பகுப்பு:மணிவண்ணன் நடித்த திரைப்படங்கள் பகுப்பு:குமரிமுத்து நடித்த திரைப்படங்கள்
நாக செண்பகம்
நாக செண்பகம் அல்லது சொர்ணப்பட்டி (Tecoma stans சிலர் தங்க அரளி என்றும் கூறுகின்றனர்) என்பது டிரம்பெட் வைன் குடும்பத்தில், பிக்னோனியாசியே, அமெரிக்காவை பூர்வீகமாக கொண்ட பூக்கும் பல்லாண்டுத் தவரமான புதர் இனமாகும். இதன் பொதுவான பெயர்களாக yellow trumpetbush yellow bells, yellow elder, ginger-thomas உள்ளன. நாக செண்பகப் பூவானது அமெரிக்க கன்னித் தீவுகளின் அதிகாரப்பூர்வ மலர் மற்றும் பகாமாசுவின் மலர் சின்னமாகும்.
விளக்கம்
இடது|thumb| மலர்கள் நாக செண்பகமானது ஒரு சிறிய மரமாக வளரக்கூடிய அரை-பசுமைமாறா புதர் தாவரம் ஆகும். இது கூரிய பற்களைக் கொண்ட, எதிரெதிர் பச்சை நிறமான, 8 முதல் 10 செ.மீ. நீண்ட இலைகள் கொண்டிருக்கும் இத்தாவரம் 6 முதல் 9 மீட்டர் உயரம் வரை அடையும்.
இதன் மலர்கள் பெரிய, பகட்டான, தங்க மஞ்சள் நிறத்தில், மணி வடிவத்தில் இருக்கும். அவை கிளை முனைகளில் கொத்தாக இருக்கும். இந்த பூக்கள் 3.5 முதல் 8.5 செ.மீ. நீளம் கொண்டிருக்கும். ஆண்டு முழுவதும் பூக்கள் பூத்திருக்கும். இதன் காய்கள் 25 செமீ நீளத்தில் மெல்லிதாக இருக்கும். அந்த காய்களுக்குள் விதைகள். இதன் பூக்களை தேனீக்கள், பட்டாம்பூச்சிகள், ரீங்காரச் சிட்டுகளை ஈர்க்கின்றன. இந்த தாவரம் மஞ்சள் விதைகள் கொண்ட காய்களை காகித இறக்கைகளுடன் காய்க்கிறது. காய்கள் திறந்தவுடன் சவ்வு இறக்கைகளுடன் பல விதைகளை வெளியேற்றுகின்றன.
வாழ்விடம்
நாக செண்பகம் அமெரிக்காவை பூர்வீகமாகக் கொண்டது. இது தெற்கு அமெரிக்காவிலிருந்து மெக்சிகோ, நடு அமெரிக்கா மற்றும் அண்டிலிசு வழியாக வடக்கு வெனிசுலா வரையிலும், அந்தீசு மலைத்தொடர் வழியாக வடக்கு அர்ஜென்டினா வரையிலும் பரவியுள்ளது. இது தென்னாப்பிரிக்கா மற்றும் ஹவாயில் அறிமுகப்படுத்தப்பட்டது
நாக செண்பகம் பாறை, மணல் மற்றும் தெளிவான நிலத்தில் உடனடியாக வளர்கிறது. எப்போதாவது ஓர் ஆக்கிரமிப்பு களையாக மாறுகிறது. இது உயரமான மிதவெப்பக் காடுகள் மற்றும் வெப்பமண்டல இலையுதிர் மற்றும் பசுமையான காடுகள் முதல் வறண்ட வெப்பச் சூழ்நிலைக்கு ஒத்திசைந்து வாழ்ந்து பல்வேறு வகையான சுற்றுச்சூழல் அமைப்புகளில் வளர்கிறது. இது சீக்கிரம் சீர்குலைந்த, பாறை, மணல் மற்றும் தெளிவான வயல்களில் பரவுகிறது. இவை கடற்கரையின் வறண்ட மற்றும் வெயிலுள்ள பகுதிகளை விரும்புகின்றன.
சாகுபடி
நாக செண்பகம் வறட்சியைத் தாங்கி, வெப்பமான காலநிலையில் நன்றாக வளரும். இது ஒரு கவர்ச்சியான தாவரமாகும், இது ஓர் அலங்காரத் தாவரமாக வளர்க்கப்படுகிறது. தெருக்களையும் தோட்டங்களையும் அலங்கரிப்பதற்காக இவை உலகின் பல பகுதிகளில் வளர்க்கப்படுகின்றன. இதன் மரமானது பஹரேக் போன்ற பழமையான கட்டிடக்கலைகளில், மரச்சாமான்கள் மற்றும் படகுகள் கட்டுமானத்திற்காக அல்லது விறகு அல்லது கரியாக பயன்படுத்தப்படுகிறது. இது நீரிழிவு நோய்க்கு எதிராகவும், செரிமான அமைப்பு நோய்களுக்கு எதிராகவும் பயன்படுத்தப்படும் ஒரு மருத்துவ தாவரமாகும். கால்நடைகளுக்கு இந்தச் செடிகள் விரும்பத்தக்க தீவனமாகும்.
ஊடுருவும் தன்மை
இது ஆக்கிரமிப்பு திறன் கொண்டது. எப்போதாவது ஒரு களையாக மாறும். இந்த இனம் ஆப்பிரிக்கா (குறிப்பாக தென்னாப்பிரிக்கா), தென் அமெரிக்கா, ஆசியா, ஆஸ்திரேலியா மற்றும் பசிபிக் தீவுகளில் ஆக்கிரமிப்பு தாவரமாக கருதப்படுகிறது. இது இப்போது பல்லுயிர் பெருக்கத்திற்கு குறிப்பிடத்தக்க ஆபத்தானதாக கருதப்படுகிறது.
வெளி இணைப்புகள்
பகுப்பு:மரங்கள்
பியாடகி சட்டமன்றத் தொகுதி
பியாடகி சட்டமன்றத் தொகுதி (Byadgi Assembly constituency) இந்தியாவின் கருநாடகா மாநிலத்தின் 224 சட்டமன்றத் தொகுதிகளில் ஒன்றாகும். இது ஆவேரி மாவட்டத்தின் ஒரு பகுதியாகும்.
மேற்கோள்கள்
பகுப்பு:கர்நாடக சட்டமன்றத் தொகுதிகள் பகுப்பு:ஹாவேரி மாவட்டம்
மர்வான் கென்சாரி
மர்வான் கென்சாரி (Marwan Kenzari (பிறப்பு: ஜ1983 சவரி 16, இவர் ஓர்துனிசிய-டச்சு நடிரும் மற்றும் நகைச்சுவையாள்ருமாவார் இவர் டச்சு மற்றும் ஆங்கில மொழித் திரைப்படங்களில் நடித்துள்ளார். ஊல்ப் என்ற படத்தில் நடித்ததற்காக 2013ஆம் ஆண்டில் சிறந்த நடிகருக்கான கோல்டன் கால்ஃப் விருதினை வென்றார்.
வாழ்க்கை மற்றும் தொழில்
கென்சாரி அரபு, டச்சு, பிரஞ்சு மற்றும் ஆங்கிலம் பேசுகிறார். கோலைட் மற்றும் பென்-ஹர் என்ற ஆங்கில மொழி படங்களில் இவரைக் காணலாம்.
2019ஆம் ஆண்டில், வால்ட் டிஸ்னி நிறுவனத்தின் கற்பனைத் திரைப்படமான அலாவுதீன் என்பதில் கென்சாரி வில்லன் ஜாபராக நடித்திருந்தார். மே 2019 இல், கென்சாரி தி ஓல்ட் கார்டின் நடிகர்களுடன் சேர்ந்தார்.
வெளி இணைப்புகள்
பகுப்பு:வாழும் நபர்கள் பகுப்பு:1983 பிறப்புகள்
ரிஷி பஞ்சமி
ரிஷி பஞ்சமி என்பது சந்திர நாட்காட்டியின் பத்ரபத் மாதத்தின் ஐந்தாவது நாள், மற்றும் விநாயக சதுர்த்தி நாளுக்கு அடுத்த நாள் ஆகும். இது சப்த ரிஷியின் பாரம்பரிய வழிபாடு என்று கருதப்படுகிறது. காஷ்யபர், அத்ரி, பரத்வாஜர், விஸ்வாமித்திரர், கௌதம மகரிஷி, ஜமதக்னி மற்றும் வசிஷ்டர் என்போரே அந்த ஏழு முனிவர்கள் ஆவார்கள் -கேரளாவின் சில பகுதிகளில் இந்த நாள் விஸ்வகர்மா பூஜையாகவும் அனுசரிக்கப்படுகிறது.
இந்த விரதத்தில், சமுதாயத்தின் நலனுக்காக தங்கள் வாழ்க்கையை அர்ப்பணித்த பண்டைய ரிஷிகளின் மகத்தான செயல்களுக்கு மக்கள் மரியாதை, நன்றி மற்றும் நினைவை வெளிப்படுத்துகிறார்கள்.அதன்படி பொதுவாக இந்த விரதத்தை பெண்கள் கடைபிடித்து வருகிறார்கள்.
சில ததீச் பிராமணர்கள் மற்றும் ராஜஸ்தானின் அகர்வால் மற்றும் மகேஸ்வரி மற்றும் காயஸ்தா போன்ற சமூக குழுக்களால் இந்த ரிஷி பஞ்சமி, ரக்ஷா பந்தன் அல்லது "'ராக்கி பண்டிகை'" என்றும் கொண்டாடப்படுகிறது. சகோதரிகள் தங்கள் உடன்பிறந்த ஆண்களின் நலனுக்காக வேண்டிக்கொண்டு  '"ராக்கி"' அல்லது '"புனித நூல்'" அவர்களின் கைகளில் கட்டுகிறார்கள் மேலும் சகோதரர்கள் மற்றும் சகோதரிகள் இருவரும் ஒருவருக்கொருவர் நலனுக்காக பிரார்த்தனை செய்து, ஒருவரையொருவர் பாதுகாப்பதாக சபதம் செய்கிறார்கள்.
சடங்குகள்
ரிஷி பஞ்சமி அன்று, புனித நதிகள், குளங்கள் அல்லது பிற நீர்நிலைகளில் தலைமுழுகி குளிப்பது ஒரு முக்கிய சடங்கு ஆகும். விநாயகப் பெருமான், நவகிரகங்கள் (ஒன்பது கிரகக் கடவுள்கள்), சப்தர்ஷிகள் (ஏழு முனிவர்கள்) மற்றும் அருந்ததி ஆகியோரை நினைவு கூர்ந்து இந்நாளில் வழிபாடு செய்கின்றனர். பெண்கள் கடவுளுக்கு ' பிரசாதம் ' வழங்குகிறார்கள் மற்றும் தங்கள் கணவர்களின் பாதங்களைக் கழுவுகிறார்கள்.
மேற்கோள்கள்
பகுப்பு:செப்டம்பர் சிறப்பு நாட்கள் பகுப்பு:ஆகத்து சிறப்பு நாட்கள் பகுப்பு:இந்து சமய விழாக்கள்
அழகியமணவாளம் மாரியம்மன் கோயில்
அழகியமணவாளம் மாரியம்மன் கோயில் தமிழ்நாட்டில் அரியலூர் மாவட்டம், அழகியமணவாளம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது. ஆடி மாதம் வெள்ளி முக்கிய திருவிழாவாக நடைபெறுகிறது.
மேற்கோள்கள்
பகுப்பு:அரியலூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சுசீலா கோபாலன்
சுசீலா கோபாலன் (29 டிசம்பர் 1929,- 19 டிசம்பர் 2001) என்பவர் கேரளத்தைச் சேர்ந்த ஒரு இந்திய அரசியல்வாதியாவார். இவர் இந்திய கம்யூனிஸ்ட் தலைவராகவும், இந்திய பொதுவுடமைக் கட்சி (மார்க்சிஸ்ட்) கட்சியின் நிறுவன உறுப்பினர்களில் ஒருவரும் ஆவார். கேரள மாநில அமைச்சரவையில் பலமுறை அமைச்சராக இருந்துள்ளார். மேலும் இவர் ஆலப்புழா (1980) மற்றும் சிராய்க்குல் (1991) ஆகியவற்றிலிருந்து இரண்டு முறை நாடாளுமன்ற உறுப்பினராக தேர்ந்தெடுக்கப்பட்டார். இவர் பிரபலமான ஈழவ காளரி குடும்பத்தில் முகமாமாவில் சேரப்பாஞ்சிரியில் பிறந்தார், ஆலப்புழா மற்றும் திருவனந்தபுரத்தில் கல்வி கற்றார் பின்னர் கம்யூனிஸ்ட் கட்சியில் சேர்ந்தார். கட்சியின் மூத்த தலைவர்களில்  ஒருவரான ஏ.கே. கோபாலனை திருமணம் செய்துகொண்டார்.
இந்திய மார்க்சிய கம்யூனிஸ்ட் கட்சியின் கட்டமைப்பில் பிரதான பொறுப்புகள் வைத்திருந்த சில பெண்களில் ஒருவராக இவர் இருந்தார். கேரளாவில் எல்.டி.எப் அமைச்சரவையில் பல மூறை அமைச்சராக இருந்தார். கடைசியாக அவர் தொழில் மற்றும் சமூக நலத்துறை அமைச்சராக இருந்தார். சி.எம்.ஐ (எம்) மாநிலக் குழுவுக்கான தேர்தலில் ஈ.கே.நயனரிடம் ஒரு வாக்கு வித்தியாசத்தில் தோல்வியடைந்தார், அமைச்சரவையில் அவர் தொழில் மற்றும் சமூக நலத்துறை அமைச்சராக ஆனார்.
சின் பெயின்
தொடக்க கால சின் பெயின் அமைப்பு 1905 இல் ஆர்தர் கிரிபித் என்பவரால் அமைக்கப்பட்டது. இவ்வமைப்பின் உறுப்பினர்கள் அயர்லாந்து விடுதலைக்கான போரில் புரட்சிகர அயர்லாந்துக் குடியரசை நிறுவியவர்கள். அயர்லாந்து உள்நாட்டுப் போரில் இவ்வமைப்பு இரண்டு கட்சிகளாக உடைந்தது. இன்றைய சின் பெயின் கட்சி 1970 இல் மேலும் பிளவடைந்து உருவானது. மற்றைய பிரிவு தொழிலாளர் கட்சியாக உருவானது. வட அயர்லாந்து மோதல்களின் போது, சின் பெயின் ஐரியக் குடியரசுப் படை (ஐ.ஆர்.ஏ) உடன் இணைந்து பணியாற்றியது. சின் பெயின் கட்சி உள்ளூராட்சி சபைகளில் போட்டியிட்டாலும், பிரித்தானிய நாடாளுமன்றம், ஐயர்லாந்து நாடாளுமன்றங்களில் வாக்களிக்காத கொள்கையைக் கொண்டிருந்தது. 1983 இல் ஜெரி ஆடம்சு கட்சித் தலைவரானதை அடுத்து, தேர்தல் அரசியல் அதிக முக்கியத்துவம் பெற்றது. 1986 இல் கீழவையில் "வாக்களிக்காத கொள்கை"யைக் கைவிட்டது. இதற்கு எதிராக அக்கட்சியின் சிர் குடியரசு சின் பெயின் என்ற கட்சியைத் தொடங்கினர். 1990களில், செரி ஆடம்சு, மார்ட்டின் மெக்கினசு தலைமையில் வட அயர்லாந்து அமைதிப் பேச்சுக்களில் ஈடுபட்டனர். இது பெல்பாஸ்ட் உடன்பாட்டுக்கு வழிவகுத்து, வட அயர்லாந்து சட்டமன்றத்தை உருவாக்கியது. 2006 இல் வட அயர்லாந்து காவல்துறை சேவையை உருவாக்கிய செயின்ட் ஆன்ட்ரூசு உடன்பாட்டில் கையெழுத்திட்டது.
வட அயர்லாந்து சட்டமன்றத்தில் சின் பெயின் ஐரியத் தேசியவாதத்தின் வரலாற்றில் முதல் தடவையாக அது 2022 மே மாத தேர்தலில் பெரும்பாலான இடங்களைக் கைப்பற்றியது. 2007 முதல் 2022 வரை வட அயர்லாந்து சட்டமன்றத்தில் சனநாயக ஒன்றியக் கட்சிக்கு அடுத்தபடியாக சென் பெயின் இரண்டாவது மிகப் பெரிய கட்சியாக இருந்து வந்தது. சின் பெயினின் உறுப்பினர்கள் துணை முதலமைச்சராகப் பதவியில் இருந்து வந்தனர். ஐக்கிய இராச்சியத்தின் நாடாளுமன்றத்தில், சின் பெயினிடம் ஏழு தொகுதிகள் உள்ளன. ஆனாலும், அது அங்கு "வாக்களிக்காத கொள்கை"யைக் கடைப்பிடித்து வருகிறது. அயர்லாந்து கீழவையில் சின் பெயின் கட்சி முக்கிய எதிர்க்கட்சியாக உள்ளது.
கட்சியின் தற்போதைய தலைவர் மேரி லூ மெக்டொனால்ட் ஆவார். இவர் 2018 இல் செரி ஆடம்சிற்குப் பதிலாக நியமிக்கப்பட்டார்.
வெளி இணைப்புகள்
பகுப்பு:ஐக்கிய இராச்சியத்தின் அரசியல் கட்சிகள் பகுப்பு:அயர்லாந்தின் அரசியல் கட்சிகள் பகுப்பு:வட அயர்லாந்து
ஆர்மோனியம்
வரலாறு
பிரெஞ்சு நாட்டவரான அலெக்சாண்டர் தெபைன் என்பவர் 1840 ஆம் ஆண்டில், முதன் முதலாக இதனை உருவாக்கினார், எனினும், இது போன்ற வேறு இசைக்கருவிகள் வேறு பலராலும் இதே காலத்தில் உருவாக்கப்பட்டன. 19 ஆம் நூற்றாண்டின் இறுதிப்பகுதியிலும், 20 ஆம் நூற்றாண்டின் முற்பகுதியிலும் மேலை நாடுகளில் இதன் பயன்பாடு உச்ச நிலையில் இருந்தது. இது, பெரிய தேவாலயங்களில் பயன்படுத்தப்பட்ட குழாய் ஆர்கன்களை விட அளவில் சிறியனவாகவும், மலிவாகவும் இருந்ததனால், அக்காலத்தில், சிறிய தேவாலயங்களிலும் சிற்றாலயங்களிலும் இதனை விரும்பிப் பயன்படுத்தினர். எடுத்துச் செல்வதற்கு இலகுவாக இருந்த இக்கருவி அக்கால ஐரோப்பிய வல்லரசுகளின் குடியேற்ற நாடுகளுக்கும் பரவியது.
மேலை நாடுகளில் இக்கருவி புகழ் பெற்றிருந்த 1900 ஆண்டுக் காலப் பகுதியில், பல்வேறு பாணிகளில் ஆர்மோனியங்கள் உருவாக்கப்பட்டன. எளிமையான அலங்காரங்கள் அற்ற பெட்டிகளுடன் கூடிய ஆர்மோனியங்கள் முதல் பெரிய அளவிலான, அழகூட்டல்களுடன் கூடியவையுமான பெட்டிகளைக் கொண்ட ஆர்மோனியங்கள் வரை உருவாகின. விலை கூடிய ஆர்மோனியங்கள் குழாய் ஆர்கன்களைப் போல் தோன்றுமாறு செய்யப்பட்டன. இதற்காக குழாய் ஆர்கன்களில் உள்ளது போன்ற ஆனால் போலியான குழாய்கள் ஆர்மோனியத்துடன் பொருத்தப்பட்டன. சில வகை ஆர்மோனியங்கள் இரண்டு விசைப்பலகைகளுடன் அமைக்கப்பட்டதுடன், காலால் இயக்கும் விசைப்பலகைகளைக் கொண்ட ஆர்மோனியங்களும் உருவாக்கப்பட்டன. இவ்வாறான ஆர்மோனியங்களின் துருத்திகளை இயக்குவதற்கு ஒரு உதவியாளர் தேவை. சில பிற்கால ஆர்மோனியங்களில் இதற்காக மின் இயக்கிகள் பயன்பட்டன.
1930 களில் மின்னணு ஆர்கன்களின் அறிமுகத்துடன் மேலை நாடுகளில் ஆர்மோனியத்துக்கான வரவேற்புக் குறையத் தொடங்கியது. அம்மன்ட் ஆர்கன் (Hammond organ) எனப்படும் மின் ஆர்கன், குழாய் ஆர்கன்களின் ஒலிப் பண்பைக் கொடுக்கக்கூடியதாக இருந்ததுடன், விலை, அளவு ஆகியவற்றில் ஆர்மோனியத்துடன் ஒப்பிடக் கூடியனவாகவும் இருந்தன. பெருமளவில் ஆர்மோனியத்தைத் தயாரித்து வந்த கடைசி மேல் நாட்டு நிறுவனமான எசுட்டே கம்பனி தனது உற்பத்தியை 1950-களின் நடுப்பகுதியில் நிறுத்திக் கொண்டது. தற்காலத்தில் மேலை நாடுகளிலுள்ள ஆர்மோனியங்கள் பெரும்பாலும் ஆர்வலர்களிடமே உள்ளன. எனினும், இந்தியா போன்ற தெற்காசிய நாடுகளில் ஆர்மோனியம் இன்னும் ஓரளவு பயன்பாட்டில் உள்ளது.
மேலை நாட்டு அமைப்பை அடிப்படையாகக் கொண்டிருந்தாலும், தெற்காசிய ஆர்மோனியங்கள் அப்பகுதிகளின் தேவைகளுக்கு ஏற்ப பல மாற்றங்களைப் பெற்றன. தெற்காசிய இசைகளில் ஒன்றுக்கு மேற்பட்ட சுரங்களை ஒரே நேரத்தில் வாசிக்க வேண்டிய தேவை இல்லாததனால் விசைப்பலகைகளை இயக்க இரண்டு கைகளையும் பயன்படுத்த வேண்டிய தேவை இல்லை. அத்துடன் தெற்காசிய இசைக் கலைஞர்கள் நிலத்தில் இருந்தே நிகழ்ச்சிகளை நடத்துவதால், மேலை நாட்டு ஆர்மோனியங்களில் இருந்ததுபோல் கால்கள் போன்ற கீழ் அமைப்புக்கள் எதுவும் தேவையாக இருக்கவில்லை. துருத்தியும், மறு கையால் இயக்குவதற்கு வசதியாகக் கருவியின் பின்புறத்தில் அமைக்கப்பட்டது.
அமைப்பு
ஆர்மோனியத்தில், பல உறுப்புகள் உள்ளன. அவற்றின் மீது காற்று உரசிச் செல்லும்போது ஒலி எழுப்பும் உலோக நாக்குகள், காற்றைச் செலுத்தும் அமைப்பு, சுருதிக் கட்டைகள், விசைப்பலகை என்பன இவற்றுள் முக்கியமானவை. ஆர்மோனியத்தில் துருத்தியை இயக்கும்போது காற்று நேரடியாக உலோக நாக்குகளின் மீது செலுத்தப்படுவதில்லை. வெளித் துருத்தி உள்ளே இருக்கும் உட் துருத்திக்குக் காற்றைச் செலுத்த அங்கிருந்து காற்று உலோக நாக்குகள் மீது ஒரே சீராகச் செலுத்தப்படுவதனால் தொடர்ச்சியான ஒலி உண்டாகின்றது. 19 மற்றும் 20 ஆம் நூற்றாண்டுகளைச் சேர்ந்த சில வகை ஆர்மோனியங்களில் வெளித்துருத்தியில் இருந்து நேரடியாகவே நாக்குகள் மீது காற்றைச் செலுத்துவதற்கான வசதிகளும் இருந்தன. இதனால், அனுபவம் மிக்க கலைஞர்கள் காற்றின் ஓட்டத்தைத் தாமே கட்டுப்படுத்தி வேண்டிய விதத்தில் இசையை உருவாக்கக் கூடியதாக இருந்தது.
இந்தியாவில் ஆர்மோனியம்
19 ஆம் நூற்றாண்டில் கிறித்தவ மத அமைப்புக்களைச் சேர்ந்தவர்கள், பிரான்சில் உருவாக்கப்பட்ட, கையால் இயக்கிக் காற்றுச் செலுத்தக்கூடிய ஆர்மோனியங்களை இந்தியாவுக்குக் கொண்டுவந்தனர். இலகுவாக இடத்துக்கிடம் எடுத்துச் செல்லத் தக்கதாகவும், நம்பத் தகுந்ததாகவும், கற்றுக்கொள்வதற்கு இலகுவாகவும் இருந்ததனால் விரைவிலேயே இது மக்களால் விரும்பப்படுகின்ற ஒரு இசைக்கருவி ஆனது. இந்தியாவின் பல விதமான இசைகள் தொடர்பில், இன்றுவரை ஆர்மோனியம் பயன்படுத்தப்பட்டு வருகின்றது. இது மேல்நாட்டிலிருந்து இந்தியாவுக்கு அறிமுகமானாலும், இந்திய இசையின் தனித்துவமான தேவைகளுக்கேற்ப பலவிதமான மாற்றங்களை இந்திய ஆர்மோனியம் பெற்றுள்ளது.
ஆர்மோனியத்திற்கான எதிர்ப்பு
19 ஆம் நூற்றாண்டில் கர்நாடக இசை, பார்சி, மராட்டிய இசைகள் போன்ற பல்வேறு இந்திய இசை நிகழ்ச்சிகளில் ஆர்மோனியம் முக்கியமான இடத்தைப் பெற்றிருந்தது. 20 ஆம் நூற்றாண்டின் தொடக்கத்தில் ஏற்பட்ட தேசிய எழுச்சியினால் ஆர்மோனியமும் ஒரு வெளிநாட்டுப் பொருளாகப் பார்க்கப்பட்டு, அதற்கு எதிர்ப்பு உருவானது. அத்தோடு பல்வேறு நுட்பக் காரணங்களும் ஆர்மோனியத்துக்கு எதிராக அமைந்தன. கர்நாடக, இந்துத்தானி இசைகளுக்கு இன்றியமையாத கமகங்களை ஆர்மோனியத்தில் வாசிப்பது கடினம். இதில் 12 சுரத்தானங்களே இருப்பதால் 16 சுரத்தானங்களைக் கொண்ட இந்திய இசையை வாசிப்பதில் சிக்கல்கள் உள்ளன. கன ராகங்கள் எனப்படும் சங்கராபரணம், பைரவி, கல்யாணி போன்ற இராகங்களை ஆர்மோனியத்தில் வாசிக்க முடியாது. அத்துடன் இது எழுப்பும் ஒலியும் அதிகம்.
வெளியிணைப்புக்கள்
பகுப்பு:இசைக்கருவிகள் பகுப்பு:இந்துஸ்தானி இசை
மணிச்சித்ரதாழ்
மணிச்சித்ரதாழ் ஒரு மலையாளத் திரைப்படம். 1993ஆம் ஆண்டில் வெளிவந்தது. இதன் இயக்குநர் ஃபாசில். இதை அவரது உதவியாளர்களாக இருந்த பிரபலமான இயக்குநர்களான சித்திக்-லால், பிரியதர்சன், சிபி மலையில் ஆகியோர் இணைந்து இதை இயக்கினார்கள். மலையாளத்தின் மிகச்சிறந்த படங்களில் ஒன்றாக கருதப்படுகிறது
கதைச் சுருக்கம்
ஒரு புராதனமான நாயர் குடும்பத்திற்கு விடுமுறைக்கு வந்து தங்கும் ஒரு பெண்ணுக்கு மனச்சிக்கல்கள் உருவாகின்றன. அவள் தன்னை அங்கே உள்ள ஒரு தொன்மத்துடன் அடையாளப்படுத்திக்கொள்கிறாள். அவள் தன்னை நாகவல்லி என்ற தமிழ் நடனமணியாக எண்ணிக்கொள்கிறாள். இந்த இரட்டை ஆளுமைச் சிக்கலை உளவியலாளர் ஒருவர் ஊகித்து அவளை ஒரு நடைமுறைத் தந்திரம் மூலம் குணப்படுத்துகிறார்
கேரளத்தில் ஓர் ஈழவக்குடும்பத்தில் நடந்த உண்மை நிகழ்ச்சியை அடிப்படையாகக் கொண்டு மதுமுட்டம் இந்தக்கதையை எழுதினார்.
மொழியாக்கம்
இந்தப்படம் முறையான அனுமதி பெறப்படாமல் கன்னடத்தில் பி. வாசுவானல் ஆப்தமித்ரா என்ற பேரில் கன்னடத்தில் எடுக்கப்பட்டது. பின்னர் ஆப்தமித்ராவை தமிழில் சந்திரமுகி என்ற பேரில் பி வாசு ரஜனிகாந்தை வைத்து எடுத்தார். அப்போது ஃபாசில் வழக்கு தொடர்ந்தார். மூலத்திற்கும் சந்திரமுகிக்கும் எந்த தொடர்பும் இல்லை, இது வேறு கதை என்று பி.வாசு சொன்னார். ஆனால் தென்னிந்திய திரைப்பட வர்த்தகசபை மூலம் பேச்சுவார்த்தை நடத்தப்பட்டு பாசிலுக்கு பணம் அளிக்கப்பட்டது. 2010ல் வாசு தெலுங்கில் “நாகவல்லி” என்ற பெயரில் வெங்கடேஷ், அனுஷ்கா ஷெட்டி நடிப்பில் இதே கதையினை எடுத்துள்ளார்.
ஆனால் தன் கதைக்கான பதிப்புரிமை தனக்குத்தான் என்றும், தனக்கு பணம் தேவை என்றும் ஆசிரியர் மது முட்டம் கோரினார். அவருக்கு பணம் அளிக்கப்படவில்லை. வழக்கு நீதிமன்றத்திலேயே இன்றும் (2011) உள்ளது. கிட்டத்தட்ட 200 கோடி ரூபாய் வசூலித்த இந்தப் படத்தின் ஆசிரியருக்கு வெறும் ஐம்பதாயிரம் ரூபாய் மட்டுமே ஒட்டுமொத்தமாக அளிக்கப்பட்டது.
மேற்கோள்கள்
பகுப்பு:1993 மலையாளத் திரைப்படங்கள்
பழைய கொழும்பு கலங்கரை விளக்கம்
பழைய கொழும்பு கலங்கரை விளக்கம் (Old Colombo Lighthouse) அல்லது கொழும்பு கோட்டை மணிக்கூட்டுக் கோபுரம் ஒரு மணிக்கூட்டுக் கோபுரமாகவும் கொழும்பில் ஒரு கலங்கரை விளக்கமாகவும் இருந்தது. கலங்கரை விளக்கம் இப்போது செயல்படவில்லை. ஆனால் கோபுரம் ஒரு மணிக்கூட்டுக் கோபுரமாக செயல்படுகிறது. இது கொழும்பு கோட்டையில் சதாம் தெருவும், சனாதிபதி மாவத்தை (முன்பு இராணியின் சாலை) சாலையும் சந்திக்குமிடத்தில் அமைந்துள்ளது.
வரலாறு
வலது|thumb|200x200px| இராணியின் சாலை, கலங்கரை விளக்கம், 1907 இந்த கோபுரம் 1856-57ஆம் ஆண்டில் மணிக்கூட்டுக் கோபுரமாக கட்டப்பட்டது. மேலும், 25 பிப்ரவரி 1857இல் கட்டி முடிக்கப்பட்டது. இந்த கோபுரத்தை ஆளுநர் சர் என்றி யோர்ஜ் வார்டின் மனைவி (1797 - 1860) எமிலி எலிசபெத் வார்டு என்பவர் வடிவமைத்தார். திரு யான் பிளெமிங் சர்ச்சில் (பொதுப்பணித்துறை தலைமை இயக்குநர்) மேற்பார்வையில் பொதுப்பணித் துறையால் இந்த கட்டுமானப் பணிகள் மேற்கொள்ளப்பட்டன. 29 மீட்டர் உயரமுள்ள (95 அடி) கோபுரம் அந்த நேரத்தில் கொழும்பில் மிக உயரமான அமைப்பாக இருந்தது. அசல் கடிகாரம் 1814ஆம் ஆண்டில் அப்போதைய ஆளுநர் சர் இராபர்ட் பிரவுன்ரிக் (1759 - 1833) அவர்களால் £ 1,200 செலவில் கட்டிமுடிக்கத் திட்டமிடப்பட்டது. ஆனால் பொருளாதாரக் காரணங்களால், 1857ஆம் ஆண்டு இறுதியாக நிறுவப்படும் வரை திட்டம் கிடப்பில் வைக்கப்பட்டது.
அருகிலுள்ள கட்டிடங்களால் அதன் ஒளி மறைந்து பின்னர் சூலை 12, 1952 இல் நிறுத்தப்பட்ட பின்னர் கலங்கரை விளக்கம் செயலிழக்கப்பட்டது. நவீன காலி பக் கலங்கரை விளக்கம் அதன் மாற்றாக கடற்கரைச் சாலையில் அமைக்கப்பட்டது.
அம்சங்கள்
அசல் கொழும்பு கலங்கரை விளக்கம் கொத்தளத்தின் கடல் விளிம்பில் ஒரு கோட்டையில் அமைந்திருந்தது. இது ஒரு புதிய-பாரம்பரிய கட்டமைப்பாகும். இதில் 23 மீ (75 அடி) மர ஒளி கோபுரம் இரண்டு மாடி வட்ட செங்கல் கட்டிடத்திலிருந்து உயர்ந்து ஒரு விரிவான நெடுவரிசைகளால் சூழப்பட்டுள்ளது. இது 1829ஆம் ஆண்டில் நிறுவப்பட்டது. பின்னர் 1869க்கும் 1871க்குமிடையில் கோட்டை கோபுரங்களை அகற்றும்போது இடிக்கப்பட்டது.
1852ஆம் ஆண்டில் வெஸ்ட்மின்ஸ்டர் அரண்மனையில் கடிகாரத்தை ('பிக் பென்') தயாரிப்பதற்கு பொறுப்பான புகழ்பெற்ற ஆங்கில கடிகார தயாரிப்பாளர்களான தென்ட் அவர்களால் இந்த கடிகார வழிமுறை உருவாக்கப்பட்டது. மணிக்கூட்டுக் கோபுரம் 1857 மார்ச் 25 அன்று முறையாக இயக்கப்பட்டது. மணிக்கூட்டுக் கோபுரத்திலுள்ள முக்கிய மணி தோராயமாக 250 கிலோ எடையையும் (550 எல்பி), இரண்டு துணை மணிகள் 152 கிலோ (335 எல்பி)  எடையையும் கொண்டிருந்தது.
அக்டோபர் 1913 இல், கடிகாரத்தை மாற்ற வேண்டியிருந்தது. அதில் ஆறு அடி விட்டமுள்ள ஒளிரும் ஓப்பல் கண்ணாடி மெருகூட்டப்பட்டது. மணிக்கூட்டுக் கோபுரம் ஏப்ரல் 4, 1914 இல் மீண்டும் திறக்கப்பட்டது.
தனாசிறீ
தனாசிறீ இருபத்தொன்பதாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் ஐந்தாவது இராகமுமாகிய தீரசங்கராபரணத்தின் ஜன்னிய இராகம் ஆகும்.
இலக்கணம்
thumb|right|250px|தனாசிறீ ஆரோகணச் சுரங்கள் C யிலிருந்து தொடக்கம் thumb|right|250px|கருடத்வனி அவரோகணச் சுரங்கள் C யிலிருந்து தொடக்கம்
இந்த இராகத்தில் சட்சம் (ச), சதுச்ருதி ரிசபம் (ரி2), அந்தர காந்தாரம் (க3), சுத்த மத்திமம் (ம1), பஞ்சமம் (ப), சதுச்ருதி தைவதம் (த2), காகலி நிசாதம் (நி3) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 5 சுரங்களும் அவரோகணத்தில் 7 சுரங்களும் உள்ளன. இதனால் இதை "ஔடவ சம்பூரண" இராகம் என்பர்.
உசாத்துணைகள்
பகுப்பு:சங்கராபரணத்தின் ஜன்னிய இராகங்கள்
கிட் (மென்பொருள்)
கிட் ஒரு கட்டற்ற பதிப்புக் கட்டுப்பாடு (version control) மென்பொருள். இது பரவிலான பதிப்புக் கட்டுப்பாட்டு (Distributed Version Control System - DVCS) ஒருங்கியத்தைக் கொண்டது. வேகமாக செயற்படுவதை நோக்கமாகக் கொண்டது. ஒவ்வொரு வேலை அடைவும் முழுமையான தகவல்களைக் கொண்டது.
வெளி இணைப்புகள்
பகுப்பு:கட்டற்ற பதிப்புக் கட்டுப்பாட்டு மென்பொருட்கள் பகுப்பு:2005 மென்பொருள்
அசாதாரணமான கருப்பை இரத்தப்போக்கு
அசாதாரணமான கருப்பை இரத்தப்போக்கு (Abnormal uterine bleeding) என்பது கருப்பையிலிருந்து அடிக்கடி, நீட்டித்தகாலத்திற்கு, வழக்கத்தைவிட அதிகமான அல்லது  ஒழுங்கற்ற மாதவிடாய் ஏற்படுவதைக் குறிக்கிறது. கருத்தரிக்கும் காலத்தில் ஏற்படும் இரத்தப்போக்கு இவ்வகையில் சேராது.. இரும்புச் சத்து குறைபாடு காரணமாக ஏற்படும் இரத்தசோகை காரணமாகக்கூட அசாதாரண இரத்தப்போக்கு ஏற்படலாம். இது வழக்கமான வாழ்வியல் முறையை வெகுவாக எதிர்மறையாகப் பாதிக்கக்கூடும்.
கருப்பை நார்த்திசுக் கட்டி, கருப்பைச் சுவரின் அகப்படலம் வளருதல்,கருப்பைப் பிரச்சனைகள், மாதவிடாய்ச் சிக்கல்கள், உள்ளுறுப்புகளில் இரத்தம் ஒழுகுதல், சினை முட்டை வருவதில் பிரச்சினை, குடும்பக்கட்டுப்படு அல்லது புற்றுநோயின் பக்கவிளைவுகள் ஆகியவை உள்ளிட்ட கருவூலகத்தின் உள்ளார்ந்த பிரச்சனைகள் அசாதாரண இரத்தப்போக்கிற்குக் காரணமாக இருக்கலாம். தனி ஒருவருக்கு ஏதேனும் ஒரு குறிப்பிட்ட காரணமாகவோ அல்லது மேற்கண்டவற்றில் சிலவோ அசாதாரண இரத்தப்போக்கிற்குக் காரணமாக அமையலாம். இதன் முதல்படியாக கட்டி அல்லது கரு அகற்றப்படுகிறது. மருத்துவப்படமெடுத்தல் அல்லது கருப்பை அகநோக்குதல் மூலம் இதனைக் கண்டறிய உதவலாம்.
ஒவ்வொரு விளைவுகளும் ஏற்படும் அடிப்படைக் காரணத்திற்கேற்ப சிகிச்சை மேற்கொள்ளப்படுகிறது. இயக்குநீர்முறை கருத்தடை, கோனடாட்ராபின் - முதன்மை இயக்கியை தூண்டுதல், டிரானெக்சாமின் அமிலம் ஆகியனவும்,  அறுவை சிகிச்சை மூலம் கட்டியை நீக்குதல், அல்லது  கருப்பை அகற்றுதல் ஆகியவையும் மேற்கொள்ளப்படுகின்றன. இனப்பெருக்க வயதிலுள்ள 20 விழுக்காடு பெண்களுக்கு அசாதாரண இரத்தப்போக்கு காணப்படுகிறது.
References
பகுப்பு:மகளிர் நலவாழ்வு
பிரித்தானிய உலோகம்
வலது|thumb|தேநீர் பாத்திரம், பிரித்தானிய உலோகம் பிரித்தானிய உலோகம் (Britannia metal or britannium or Britannia ware ) என்பது ஒரு சிறப்பு வகை பியூட்டர் கலப்புலோகம் ஆகும். இது இதன் வெள்ளி போன்ற பளபளப்பான தோற்றம் மற்றும் மென்மையான புறப்பரப்பிற்காகவும் பெரிதும் விரும்பப்படுகிறது. இந்த கலப்புலோகத்தின் எடை இயைபு வெள்ளீயம் 92%, அந்திமனி 6% மற்றும் தாமிரம் 2% என்றவாறு அமைகிறது
பிரித்தானிய உலோகம் என்பது வார்ப்பு என்பதகை் காட்டிலும் அழுத்தச் சுற்று முறையில் உலோகத்தை வனையும் செயல்முறையில் உருவாக்கப்பட்ட ஒன்றாகும். இந்த கலப்புலோகத்தின் உருகுநிலை 255 செல்சியசு ஆகும்
மேற்கோள்கள்
பகுப்பு:எளிதில் உருகும் கலப்புலோகங்கள் பகுப்பு:வெள்ளீயக் கலப்புலோகங்கள்
இராசிச் சக்கரம்
thumb|200px| மேற்கத்திய முறையில் வரையப் பட்டுள்ள இராசிச் சக்கரம்
டேஜியோன்
டேஜியோன் (Daejeon) தென் கொரியாவின் ஐந்தாவது மிகப்பெரிய மாநகரமாகும். இங்கு 150000 மக்கள் வசித்து வருகின்றனர். இது தென்கொரியாவின் மையப்பகுதியில் அமைந்துள்ளது. போக்குவரத்து மையமாக உள்ளது. தென்கொரியாவின் தலைநகரான சியோலுக்கு மிக அருகில் உள்ள நகரமாகும்.
வேழம் (புல்)
thumb|333px|வேழம் என்னும் புல் வேழம் என்பது ஒருவகைப் புல்.
டேஜியோன்
புவியியல் அமைப்பு
டேஜியோன் நிலப்பரப்பு அகலத்தில் N36 ° 10'50 "மற்றும் N36 ° 29'47" மற்றும் நீளத்தில் E127 ° 14'54 "மற்றும் E127 ° 33'21" இடையே தென் கொரியாவில் உள்ளது.
இராசிச் சக்கரம்
இராசிச் சக்கரம் அல்லது ஓரை வட்டம்(தமிழ்வழக்கு) என்பது பன்னிரண்டுஓரை மண்டலங்கள், நவக்கிரகங்கள், பன்னிரு வீடுகள், இருபத்தியேழு விண்மீன்கள் ஆகியவற்றை கொண்ட சோதிடப் பொறிமுறையாகும். இந்த் ஓரை வட்டம் பன்னிரண்டாகப் பிரிக்கப்படுகின்றது. இதற்கு வீடுகள் என்று பெயர். மேற்கத்திய நாடுகளில் வட்ட வடிவில் இந்த் ஓரை வட்டம் அமைக்கப்பெறுகிறது. ஆனால் இந்து சோதிட முறையில் இவை கட்டங்களாக அமைக்கப்பெறுகின்றன. அதற்கு பனையோலையில் வட்டத்தினை விட கோடுகளாக வரைதல எளிதாக இருந்ததே காரணம்.
வேழம் (புல்)
உடலறிவு மட்டும் கொண்ட உயிரினத்தை கி.மு. நான்காம் நூற்றாண்டில் வாழ்ந்த இலக்கணப் புலவர் தொல்காப்பியர் புல் என்றும் மரம் என்றும் இரு வகையாகப் பாகுபடுத்தியுள்ளார். புல் என்பது உள்ளீடு இல்லாமல் உள்ளே துளை கொண்ட தாவரம்.
சங்கப்பாட்டில் வேழம்
வேழம் என்னும் சொல் வேழப்புல்லையும், அப்புல்லை விரும்பி உண்ணும் யானையையும் குறிக்கும்.
ஐங்குறுநூறு என்னும் சங்கநூல் தொகுப்பில் உள்ளது ஓரம்போகியார் என்னும் புலவர் பாடிய மருதத்திணைப் பாடல்கள். அவரது 100 பாடல்களில் இரண்டாம் பத்தாக உள்ளது வேழப்பத்து என்னும் பகுதி. இதில் வேழப்புல் பற்றிய குறிப்புகள் உள்ளன. வேழப்புல்லை இக்காலத்தில் கொறுக்கைப்புல் என்றும் கொறுக்கைச்சி என்றும் கூறுகின்றனர்.
அடிக் குறிப்பு
பகுப்பு:சங்க இலக்கியம்
டேஜியோன்
விளையாட்டு
2002 தென் கொரியாவில் நடைபெற்ற ஃபிஃபா உலகக் கோப்பையில் டேஜியோனில் உலகக் கோப்பை கால்பந்து மைதானம் அமைக்கப்பட்டது. இங்கு நடந்த இரண்டாவது சுற்றில் தென் கொரிய காற்பந்து அணி இத்தாலியைச் சந்தித்தது. மேலும் டேஜியோன் நகரை மையமாகக் கொண்டு K லீக் சவால் கால்பந்து கிளப் அணியான டேஜியோன் சிட்டிசன், தேசிய லீக் டேஜியோன் அணிகள் உள்ளன.
ஒப்செக்டிவ் சி
ஒப்ஜெக்ட்டிவ் சி (Objective-C) என்பது ஒரு பொருள் நோக்கு நிரலாக்க மொழி.இந்த மொழி சி நிரலாக்க மொழியின் அடிப்படைக்கு, ஸ்மால்டால்க்(Smalltalk) நிரலாக்க மொழியினது அமைப்பை ஒத்துள்ளது.
இன்று இந்த மொழி ஆப்பிள் நிறுவனத்தின் மாக் ஓஎஸ், ஐஓஎஸ் ஆகிய இயங்குதளங்களில் முதன்மையாகப் பயன்படுத்தப்படுகிறது.ஐ.போன், மாக் செயலிகள் உருவாக்கத்தில் இவை பரந்து பட்ட நிரலாலளர்களால் பயன்படுத்தப்படுகிறது.
டேஜியோன்
வளர்ச்சி
மே 16, 2013 இல், டேஜியோன் நகரம் சர்வதேச அறிவியல் வியாபார பட்டை என தேர்ந்தெடுக்கப்பட்டது
ஒப்செக்டிவ் சி
பகுப்பு:நிரல் மொழிகள்